ai4bharat/Pralekha huggingface dataset:
सूचना और प्रसारण मंत्रालय
आईएफएफआई 52 में भारतीय पैनोरमा फिल्म 'अभियान' बंगाली सिनेमा के स्वर्णिम युग के दिग्गज सौमित्र चटर्जी को श्रद्धांजलि अर्पित करती है
52वें भारतीय अंतर्राष्ट्रीय फिल्म महोत्सव  में भारतीय पैनोरमा फीचर फिल्म अभियान, महान बंगाली अभिनेता और बंगाली सिनेमा के स्वर्ण युग के दिग्गजों में से एक सौमित्र चटर्जी को श्रद्धांजलि अर्पित करती है।
फिल्म के अभिनेता पाओली डैम ने आज 52वें आईएफएफआई से इतर एक संवाददाता सम्मेलन में कहा, "अभियान सौमित्र चटर्जी की सच्ची जीवन यात्रा पर आधारित है, जो अपने आप में एक संस्था थे।"
प्रसिद्ध बंगाली अभिनेत्री ने कहा कि उनके साथ बातचीत करना हमेशा ज्ञानवर्धक रहा। "वह एक ऐसे अभिनेता हैं, जिनकी विरासत, बंगाल के कलाकारों की वर्तमान पीढ़ी विरासत में पाने की कोशिश कर रही है। उनकी कार्यशैली आने वाली पीढ़ियों को प्रेरित करेगी। मुझे उनके साथ कुछ फिल्मों में काम करने का सौभाग्य मिला है।"
उन्होंने आगे कहा कि महत्वाकांक्षी अभिनेताओं और फिल्म निर्माताओं को उनकी अदम्य भावना, अद्वितीय रचनात्मक दिमाग और संवेदनशीलता का अनुकरण करना चाहिए।
पत्रकारों को संबोधित करते हुए, फिल्म के निर्माता ने कहा, "पहले उन्होंने हमारे प्रस्ताव को स्वीकार करने से इनकार कर दिया और बाद में कई अनुरोधों के बाद उन्होंने अपनी सहमति दी। हमने बायोपिक बनाने के बजाय उनकी वास्तविक जीवन यात्रा को दिखाया है।"
अभियान

निर्देशक के बारे में: परमब्रत चट्टोपाध्याय एक अभिनेता और फिल्म निर्माता हैं। उन्होंने 87 फिल्मों में अभिनय किया है । उन्होंने अपनी हिंदी फिल्म की शुरुआत 'कहानी'  से की थी।
फिल्म के बारे में: डॉ. संजय सेन, एक एनआरआई ऑन्कोलॉजिस्ट, बंगाली सिनेमा के स्वर्ण युग के दिग्गजों में से एक, अभिनेता सौमित्र चटर्जी के जीवन को संग्रहीत करने के लिए कोलकाता पहुंचे। सबसे पहले, चटर्जी ने उसे ठुकरा दिया। लेकिन वह अंततः सेन को उनके जीवन, अनुभवों, दर्शन और असफलताओं पर फिल्माने की अनुमति देते हैं। डॉ. सेन जो घर वापस ले जाते हैं, वह केवल एक फिल्म नहीं है जो अभिनेता के जीवन और करियर के विभिन्न पहलुओं को सामने लाती है, बल्कि जीवन की एक बहुत गहरी भावना और अस्तित्व के बारे में एक नया दर्शन भी है।
निर्माता: रतनश्री निर्माण का स्वामित्व निर्माता नव रतन झावर के पास है। रोडशो फिल्म्स की स्थापना 2016 में परमब्रत चटर्जी , अरित्रा सेन  और सुप्रियो सेन  ने की थी।
कलाकार समूह:
पटकथा: परमब्रत चट्टोपाध्याय, पद्मनाभ
डीओपी: अप्पू प्रभाकर
संपादक: सुमित चौधरी
कलाकारः सौमित्र चटर्जी, जिशु सेनगुप्ता, प्रम्ब्रत सी.
प्रधानमंत्री कार्यालय
प्रधानमंत्री कार्यालय में दिवाली मिलन समारोह का आयोजन
आज लोक कल्याण मार्ग में प्रधानमंत्री कार्यालय के अधिकारियों और कर्मचारियों के लिए दिवाली मिलन समारोह का आयोजन किया गया है। प्रधानमंत्री श्री नरेंद्र मोदी ने इस अवसर पर को दीपावली की हार्दिक शुभकामनाएं दीं।
प्रधानमंत्री कार्यालय के सभी अधिकारियों और कर्मचारियों के अच्छे काम की सराहना करते हुए, प्रधानमंत्री ने कहा कि सरकार द्वारा बड़े बदलाव के लिए उठाए गए कदम कर्मचारियों की कड़ी मेहनत और उनके निरंतर प्रयासों से ही संभव हो पाए हैं। उन्होंने कर्मचारियों का हौसला बढ़ाते हुए कहा कि बीते वर्ष में जो कुछ हुआ है उसे देखें और आने वाले वर्ष में और अधिक ऊंचाई प्राप्त करने का प्रयास करें।
प्रधानमंत्री ने कहा कि उनका कार्यालय पूरी सरकार के लिए एक रोल मॉडल के रूप में कार्य करता है। उन्होंने कहा कि यह न केवल कार्य निष्पादन करता है बल्कि दूसरों को प्रेरित करने के साथ ही नेतृत्व भी प्रदान करता है। प्रधानमंत्री ने कर्मचारियों से आग्रह किया कि वे अपनी कार्यशैली और प्रतिबद्धता के साथ सरकार के लिए प्रेरणा स्रोत बनें। उन्होंने उन लक्ष्यों की रूपरेखा प्रस्तुत की जिन्हें 2022 में आजादी की 75वीं वर्षगांठ मनाए जाने से पहले हासिल करना है।
श्री मोदी ने कहा कि प्रधानमंत्री कार्यालय को लाखों नागरिकों के सपनों और आकांक्षाओं को पूरा करने की दिशा में काम करते रहना चाहिए।
प्रधानमंत्री कार्यालय
प्रधानमंत्री ने एशियाई खेल 2022 में 4x400 रिले पुरुष टीम के स्वर्ण पदक जीतने पर ख़ुशी जाहिर की
प्रधानमंत्री श्री नरेन्द्र मोदी ने होंगझाउ में आयोजित एशियाई खेल 2022 में पुरुषों की 4x400 रिले स्पर्धा में स्वर्ण पदक जीतने पर मोहम्मद अनस याहिया, अमोज जैकब, मोहम्मद अजमल और राजेश रमेश को बधाई दी है।
प्रधानमंत्री ने एक्स पर पोस्ट किया:
“एशियाई खेलों में पुरुषों की 4x400 रिले टीम ने अद्भुत प्रतिभा का प्रदर्शन किया।
इतने शानदार प्रदर्शन और भारत के लिए स्वर्ण पदक जीतने पर मोहम्मद अनस याहिया, अमोज जैकब, मोहम्मद अजमल और राजेश रमेश पर गर्व है। उन्हें बधाई।”
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 198.65 करोड़ से अधिक टीके लगाए जा चुके हैं
12-14 आयु वर्ग में 3.74 करोड़ से अधिक टीके की पहली खुराक लगाई गई
भारत में कोरोना के सक्रिय मामले 1,25,028 हैं
पिछले 24 घंटों में 18,840 नए मामले सामने आए
स्वस्थ होने की वर्तमान दर 98.51 प्रतिशत
साप्ताहिक सक्रिय मामलों की दर 4.09 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 198.65 करोड़  से अधिक हो गया। इस उपलब्धि को 2,60,37,032 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.74 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,09,491
|
|
दूसरी खुराक
|
|
1,00,71,261
|
|
प्रीकॉशन खुराक
|
|
58,38,624
|
|
अग्रिम पंक्ति के कर्मी
|
|
पहली खुराक
|
|
1,84,25,409
|
|
दूसरी खुराक
|
|
1,76,36,186
|
||
|
प्रीकॉशन खुराक
|
|
1,08,09,476
|
|
12-14 वर्ष आयु वर्ग
|
|
पहली खुराक
|
|
3,74,00,178
|
|
दूसरी खुराक
|
|
2,49,77,636
|
|
15-18 वर्ष आयु वर्ग
|
|
पहली खुराक
|
|
6,06,65,628
|
|
दूसरी खुराक
|
|
4,95,12,723
|
|
18-44 वर्ष आयु वर्ग
|
|
पहली खुराक
|
|
55,85,34,458
|
|
दूसरी खुराक
|
|
50,36,70,295
|
|
प्रीकॉशन खुराक
|
|
38,02,669
|
|
45-59 वर्ष आयु वर्ग
|
|
पहली खुराक
|
|
20,34,94,396
|
|
दूसरी खुराक
|
|
19,39,74,298
|
|
प्रीकॉशन खुराक
|
|
29,68,665
|
|
60 वर्ष से अधिक आयु वर्ग
|
|
पहली खुराक
|
|
12,73,04,400
|
|
दूसरी खुराक
|
|
12,11,87,107
|
|
प्रीकॉशन खुराक
|
|
2,58,53,388
|
|
प्रीकॉशन खुराक
|
||
|
4,92,72,822
|
|
कुल
|
|
|
|
1,98,65,36,288
भारत में सक्रिय मामले आज 1,25,028 हैं। सक्रिय मामले, कुल पॉजिटिव मामलों के 0.29 प्रतिशत हैं।
नतीजतन, भारत में स्वस्थ होने की दर 98.51 प्रतिशत है। पिछले 24 घंटों में 16,104 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,29,53,980 हो गई है।
बीते 24 घंटे में कोरोना के 18,840 नए मामले सामने आएं।
पिछले 24 घंटों में कुल 4,54,778 जांच की गई हैं। भारत ने अब तक कुल 86.61 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 4.09 प्रतिशत है और दैनिक रूप से पुष्टि वाले मामलों की दर 4.14 प्रतिशत है।
स्वास्थ्य एवं परिवार कल्याण मंत्रालय
कोविड-19 टीकाकरण: मिथक बनाम तथ्य
राज्यों/केंद्र शासित प्रदेशों को जुलाई में उन्हें उपलब्ध कराए जाने वाले टीकों की संख्या के बारे में पहले ही सूचित कर दिया गया था
राज्यों/केंद्र शासित प्रदेशों को सलाह दी गई है कि यदि उन्हें टीके की अधिक खुराक की आवश्यकता हो तो वे केंद्रीय स्वास्थ्य मंत्रालय को सूचित करें
हाल ही में कुछ मीडिया रिपोर्ट्स के मुताबिक, पिछले दो दिनों में राजस्थान में कोविड-19 वैक्सीन की कमी हो गई है, जिसके कारण कुछ कोविड टीकाकरण केंद्र बंद हो गए हैं।
यह स्पष्ट किया जाता है कि जुलाई 2021 के महीने के दौरान राज्यों/केंद्र शासित प्रदेशों के साथ ही निजी क्षेत्र के अस्पतालों को उपलब्ध कराई जाने वाली कुल खुराक के बारे में पर्याप्त जानकारी पहले ही दी जा चुकी थी। राज्यों को सलाह दी गई थी की वे कोविड के टीकों की उपलब्धता के आधार पर कोविड-19 टीकाकरण सत्र निर्धारित करें।
1 जुलाई 2021 को, राजस्थान के पास टीकों की 1.69 लाख से अधिक बिना उपयोग की गई शेष खुराकें उपलब्ध थीं। राष्ट्रीय कोविड टीकाकरण कार्यक्रम के तहत राज्य को 1 से 6 जुलाई 2021 की अवधि के दौरान केंद्र सरकार से 8.89 लाख से अधिक मुफ्त टीके की खुराक प्राप्त हुई है। साथ ही राजस्थान को जुलाई 2021 के शेष दिनों के लिए 39 लाख 51 हजार अतिरिक्त खुराक प्राप्त होंगी। जुलाई 2021 के पूरे महीने में राजस्थान को 50 लाख 90 हजार से अधिक टीकों की खुराक प्राप्त होगी। टीकों के उत्पादन और उपलब्धता के आधार पर यह संख्या और बढ़ सकती है। इसके अलावा, राज्यों से यह भी अनुरोध किया गया है कि यदि उन्हें कोविड वैक्सीन की अधिक खुराक की आवश्यकता होती है, तो वे केंद्रीय स्वास्थ्य और परिवार कल्याण मंत्रालय को सूचित करें।
टीके चूंकि एक जैविक उत्पाद हैं, इसलिए इनके निर्माण की प्रक्रिया में समय लगता है। वैक्सीन के एक बार उत्पादित होने के बाद, टीकों की गुणवत्ता और सुरक्षा के लिए परीक्षण किया जाता है। इस प्रकार, और तत्काल आपूर्ति में तब्दील नहीं हो पाता है।
कोविड टीका एक जैविक उत्पाद है, इसलिए उत्पादन प्रक्रिया में समय लगता है। एक बार उत्पादित होने के बाद, इन टीकों की गुणवत्ता और सुरक्षा की जाँच की जाती है। इस प्रकार, टीके के उत्पादन के लिए निर्माण प्रक्रिया में समय लगता है, इसलिए तत्काल आपूर्ति संभव नहीं है।
विधि एवं न्याय मंत्रालय
न्याय विभाग ने अंतरराष्ट्रीय योग दिवस पर विशेष सत्र का आयोजन किया
अंतरराष्ट्रीय योग दिवस के अवसर पर न्याय विभाग ने जैसलमेर हाउस, नयी दिल्ली में एक विशेष सत्र का आयोजन किया। सतर्कता और शान्ति की भावना को आत्मसात करते हुये अधिकारियों और पूरे स्टाफ ने उत्साह और योग को जीवन का हिस्सा बनाने के संकल्प के साथ इस सत्र में भाग लिया।
रक्षा मंत्रालय
अल्जीरिया की नौसेना के साथ भारतीय नौसेना का पहला नौसैन्य अभ्यास
यूरोप और अफ्रीका के लिए वर्तमान में जारी अपनी सद्भावना यात्रा के हिस्से के रूप में आईएनएस ताबर ने 29 अगस्त 2021 को अल्जीरियाई नौसेना के पोत 'एज़्ज़ादजेर' के साथ एक समुद्री साझेदारी अभ्यास में हिस्सा लिया।
अल्जीरियाई तट पर हुए इस ऐतिहासिक नौसैन्य अभ्यास में फ्रंटलाइन अल्जीरियाई युद्धपोत 'एज़्ज़ादजेर की भागीदारी देखी गई।
अभ्यास के दौरान भारतीय और अल्जीरियाई युद्धपोतों के बीच समन्वित युद्धाभ्यास, संचार प्रक्रियाओं और स्टीम पास्ट सहित अनेक गतिविधियां आयोजित की गईं। इस नौसैन्य अभ्यास से दोनों नौसेनाओं को एक-दूसरे के द्वारा अपनाए जाने वाले संचालन की अवधारणा को समझने में मदद मिली, इसने पारस्परिकता को बढ़ाया और भविष्य के लिए दोनों नौसेनाओं के बीच बातचीत तथा सहयोग बढ़ाने की संभावनाओं के द्वार को भी खोल दिया।
कौशल विकास एवं उद्यमिता मंत्रालय
कौशल विकास और उद्यमिता मंत्रालय में राज्य मंत्री, श्री राजीव चंद्रशेखर कल गुवाहटी में ‘मंथन - पूर्वोत्तर कौशल एवं उद्यमिता सम्मेलन 2023’ में भाग लेंगे
केन्द्रीय कौशल विकास और उद्यमिता तथा इलेक्ट्रानिक्स एवं आईटी राज्य मंत्री श्री राजीव चंद्रशेखर कल गुवाहटी में ‘‘मंथन - पूर्वोत्तर कौशल एवं उद्यमिता सम्मेलन 2023’’ में भाग लेंगे। कौशल विकास और उद्यमिता मंत्रालय द्वारा आयोजित इस सम्मेलन में भारतीय उद्यमिता संस्थान  और आईआईटी गुवाहटी के बीच रणनीतिक भागीदारी के तहत आवासीय कौशल प्रशिक्षण कार्यक्रम की शुरूआत की जायेगी। इसमें टीआरआईएसएसएएम के जनजातीय लाभार्थियों द्वारा तैयार विभिन्न प्रकार के मोटे अनाज उत्पादों को भी प्रदर्शित किया जायेगा।
सम्मेलन के साथ ही उत्तर पूर्वी राज्यों के उद्यमियों, शिल्पकारों और कारीगरों की तीन दिवसीय प्रदर्शनी की भी शुरूआत हो जायेगी जिसमें सफल उद्यमियों को पुरस्कार देकर सम्मानित किया जायेगा।
राज्य मंत्री श्री राजीव चंद्रशेखर इस दौरान पूर्वोत्तर क्षेत्र में उद्यमिता से जुड़े पारिस्थितिकी तंत्र को बढ़ावा देने के लिये सरकार द्वारा उठाये गये कदमों के बारे में प्रमुखता से बतायेंगे। वह क्षेत्र के युवाओं के लिये विशेषतौर से तैयार कौशल विकास कार्यक्रमों के बारे में भी चर्चा करेंगे।
प्रधानमंत्री श्री नरेन्द्र मोदी के नेतृत्व में केन्द्र और राज्य सरकार दोनों ही उत्तर पूर्वी क्षेत्र में युवाओं के लिये कौशल विकास और प्रशिक्षण पहलों के लगातार प्रयास में लगे हैं। उनका दृष्टिकोण "नया भारत, नए कौशल, नए अवसर, नए रोजगार" के मिशन के साथ जुड़कर उत्तर पूर्व में युवा भारत के लिए नए अवसर प्रदान करना है।
राज्य मंत्री श्री राजीव चंद्रशेखर अगस्त में केन्द्रीय शिक्षा, कौशल विकास और उद्यमिता मंत्री श्री धमेंद्र प्रधान और केन्द्रीय संस्कृति, पर्यटन और उत्तर पूर्व क्षेत्र विकास  मंत्री श्री जी. किशन रेड्डी ने एक विशेष पहल की शुरूआत की जिसका नाम है ‘‘जीवन का कायाकल्प, भविष्य का निर्माण: उत्तर पूर्व में कौशल विकास और उद्यमिता’’। इस पहल के लिये 360 करोड़ रूपये का बजट रखा गया है और इससे करीब 2.5 लाख युवाओं को लाभ मिलेगा।
उपभोक्ता कार्य, खाद्य एवं सार्वजनिक वितरण मंत्रालय
केंद्र ने 1 जनवरी 2023 से शुरू की गई नई एकीकृत खाद्य सुरक्षा योजना का नाम "प्रधानमंत्री गरीब कल्याण अन्न योजना " रखा
प्रधानमन्त्री श्री नरेन्द्र मोदी की अध्यक्षता में केंद्रीय मंत्रिमंडल ने 1 जनवरी, 2023 से अंत्योदय अन्न योजना  और प्राथमिक घरेलू  लाभार्थियों को नि:शुल्क खाद्यान्न प्रदान करने के लिए नई एकीकृत खाद्य सुरक्षा योजना को मंजूरी दी। नई योजना का नाम प्रधानमंत्री गरीब कल्याण अन्न योजना  रखा गया है। 80 करोड़ से अधिक गरीब और अत्यंत निर्धन लोगों को लाभानन्वित करने के लिए इस योजना का कार्यान्वयन 1 जनवरी, 2023 से शुरू हो चुका है।
लाभार्थियों के कल्याण को ध्यान में रखते हुए और राज्यों में एकरूपता बनाए रखने के लिए राष्ट्रीय खाद्य सुरक्षा अधिनियम  के तहत पात्रता के अनुरूप पीएमजीकेएवाई के तहत सभी पीएचएच और एएवाई लाभार्थियों को साल 2023 के लिए नि:शुल्क खाद्यान्न प्रदान किया जाएगा। यह एकीकृत योजना गरीबों तक खाद्यान्न की पहुंच, वहनीयता और उपलब्धता के मामले में एनएफएसए- 2013 के प्रावधानों को सुदृढ़ करेगी।
एनएफएसए- 2013 के प्रभावी और एकसमान कार्यान्वयन के लिए पीएमजीकेएवाई खाद्य और सार्वजनिक वितरण विभाग की दो सब्सिडी योजनाओं को शामिल करेगा। ये हैं-  एफसीआई को खाद्य सब्सिडी, और  एनएफएसए के तहत राज्यों को नि:शुल्क खाद्यान्न की खरीद, आवंटन और वितरण से निपटने वाले विकेंद्रीकृत खरीद राज्यों के लिए खाद्य सब्सिडी।
इस क्षेत्र में पीएमजीकेएवाई के सुचारू कार्यान्वयन के लिए पहले ही जरूरी कदम उठाए जा चुके हैं। इनमें एएवाई और पीएचएच लाभार्थियों के लिए खाद्यान्न की कीमत शून्य करने के लिए जरूरी अधिसूचना जारी करना, उचित मूल्य की दुकानों  पर तकनीकी मुद्दों का समाधान, उचित मूल्य दुकान के डीलरों को लाभ से संबंधित एडवाइजरी और लाभार्थियों को दी जाने वाली प्रिंट रसीदों में कीमतों को शून्य दर्ज करना शामिल हैं।
खाद्य और सार्वजनिक वितरण विभाग व एफसीआई के अधिकारी नियमित रूप से क्षेत्र में इस नई योजना को सुचारू रूप से लागू करने के लिए राज्य सरकार के अधिकारियों के साथ बातचीत कर रहे हैं।
केंद्र सरकार 2023 में एनएफएसए और अन्य कल्याणकारी योजनाओं के तहत खाद्य सब्सिडी के रूप में 2 लाख करोड़ रुपये से अधिक व्यय करेगी, जिससे गरीबों और अत्यंत निर्धनों के वित्तीय बोझ को दूर किया जा सके।
उपभोक्ता कार्य, खाद्य एवं सार्वजनिक वितरण मंत्रालय
बीआईएस उपभोक्ता संगठनों और गैर-सरकारी संगठनों की भागीदारी के माध्यम से मानक संवर्धन कार्यकलापों में तेजी लायेगा
आज़ादी का अमृत महोत्सव 'प्रतिष्ठित सप्ताह' समारोह के हिस्से के रूप में, बीआईएस मुख्यालय में बीआईएस के मानक संवर्धन कार्यकलापों में उपभोक्ता संगठनों और गैर-सरकारी संगठनों की भागीदारी पर एक वेबिनार का आयोजन किया गया था।
बीआईएस के महानिदेशक श्री प्रमोद कुमार तिवारी ने वेबिनार का उद्घाटन करते हुए दुनिया के विभिन्न हिस्सों में उपभोक्ता आंदोलन के उद्भव और गुणवत्ता परितंत्र में सुधार में इसकी महत्वपूर्ण भूमिका के बारे में बताया। उन्होंने मानकों के विकास में उपभोक्ता संगठन और गैर-सरकारी संगठनों की भूमिका का भी वर्णन किया और बताया कि किस प्रकार ये संगठन सरकार, नियामकों और आम उपभोक्ताओं के बीच एक सेतु का काम करते हैं। श्री तिवारी ने बीआईएस की मानक संवर्धन कार्यकलापों में तेजी लाने की आवश्यकता के बारे में भी बताया।
वेबिनार में देश भर में मुख्य रूप से उपभोक्ता संगठनों और गैर-सरकारी संगठनों से संबंधित 200 से अधिक प्रतिभागियों ने भाग लिया। थिंक नज एंड मूव डिपार्टमेंट के प्रमुखश्री चंदन बहलने प्रतिभागियों को बीआईएस द्वारा आरम्भ की गई मानक संवर्धन गतिविधियों और ऐसी गतिविधियों में सीओ/एनजीओ की भागीदारी के संभावित क्षेत्रों के बारे में जानकारी दी। उन्होंने मानक क्लबों के गठन और प्रचालन, जागरूकता कार्यक्रमों, प्रत्येक द्वार पर अभियानों सहित मानक संवर्धन कार्यकलापों के काम में उपभोक्ता संगठनों और गैर-सरकारी संगठनों की भागीदारी के लिए बीआईएस के हाल के दिशानिर्देशों की भी व्याख्या की।
बीआईएस द्वारा हाल ही में विकसित कंज्यूमर एंगेजमेंट पोर्टल भी प्रतिभागियों के समक्ष प्रदर्शित किया गया। इसकी मुख्य विशेषताओं में अपने अनूठे एनजीओ दर्पण आईडी और पैन कार्ड नंबर का उपयोग करकेउपभोक्ता संगठनों और गैर-सरकारी संगठनोंद्वारा बीआईएस के साथ आसान पंजीकरण करना शामिल है। बीआईएस द्वारा जारी दिशा-निर्देशों का अवलोकन करने, बीआईएस द्वारा सहयोग के लिए प्रस्तुत कार्यक्रमों और सीओ/एनजीओ द्वारा प्रस्तावों के प्रस्तुतीकरण से संबंधित प्रक्रियाओं का भी प्रदर्शन किया गया।
उपभोक्ता संगठनों और गैर-सरकारी संगठनों ने इस वेबिनार में सक्रिय रूप से भाग लिया और बीआईएस की इस पहल का स्वागत किया। उन्होंने यह भी विश्वास व्यक्त किया कि वे देशव्यापी स्तर पर मानकों और गुणवत्ता के संदेश को फैलाने के लिए बीआईएस के साथ सहयोग करने की उम्मीद कर रहे हैं।
कृषि एवं किसान कल्याण मंत्रालय
केंद्रीय कृषि मंत्री श्री नरेन्द्र सिंह तोमर ने कृषि मंत्रालय के अधिकारियों के साथ समीक्षा बैठक की
राज्यमंत्री श्री पुरुषोत्तम रूपाला और श्री कैलाश चौधरी भी इस समीक्षा/ प्रस्तुति बैठक में शामिल हुए
केंद्रीय मंत्री श्री नरेन्द्र सिंह तोमर ने कृषि और किसान कल्याण मंत्रालय का पदभार संभालने के बाद आज कृषि भवन में कृषि, सहकारिता और किसान कल्याण विभाग के वरिष्ठ अधिकारियों के साथ एक समीक्षा/प्रस्तुति बैठक का आयोजन किया। कृषि राज्य मंत्री श्री पुरुषोत्तम रूपाला और श्री कैलाश चौधरी भी इस अवसर पर उपस्थित थे।
कृषि और किसान कल्याण मंत्रालय के सचिव श्री संजय अग्रवाल ने मंत्रियों का स्वागत किया और उन्हें विभाग की प्रमुख पहलों और प्राथमिकताओं के बारे में जानकारी दी। अन्य वरिष्ठ अधिकारियों ने अपने प्रभागों और संस्थानों के कार्यक्रमों, नीतियों और गतिविधियों के बारे में बताया। अधिकारियों को संबोधित करते हुए श्री नरेन्द्र सिंह तोमर ने उन्हें 2022 तक किसानों की आय दोगुनी करने के लिए प्रधानमंत्री श्री नरेन्द्र मोदी के विजन की याद दिलाते हुए अधिकारियों से अपने काम में जुटने और इस लक्ष्य को प्राप्त करने के लिए ध्यान केंद्रित करने का आग्रह किया। श्री तोमर ने कृषि व्यापार को सुविधाजनक बनाने के लिए ई-नाम को मजबूत और त्वरित बनाने पर जोर दिया।
उन्होंने कहा कि चुनावी वादों पर कार्यवाही करते हुए मोदी सरकार ने अपनी पहली मंत्रिमंडल बैठक में सभी किसानों के लिए आय सहायता योजना पीएम-किसान सम्मान निधि योजना के विस्तार को मंजूरी दी और किसानों के लिए पेंशन योजना  को भी मंजूरी दी गई है। उन्होंने आगामी कृषि सीजन में मानसून और सूखे की स्थिति की कड़ी निगरानी रखने की जरूरत पर भी अधिकारियों को सचेत किया। उन्होंने किसानों तक आउटरीच व्यापक बनाने और विस्तार के लिए राज्य सरकारों के साथ तालमेल करते हुए क्षेत्र संस्थानों को मजबूत बनाने की जरूरत पर जोर दिया। उन्होंने कृषि मंत्रालय के अधिकारियों से अपने-अपने क्षेत्र में अखंडता, टीम भावना और ध्यान केंद्रित दृष्टिकोण के साथ स्थायी योगदान करने का अनुरोध किया ताकि कृषि उत्पादन में बढ़ोतरी हो और किसानों का कल्याण हो।
दोनों राज्य मंत्रियों - श्री पुरुषोत्तम रूपाला और श्री कैलाश चौधरी ने अपने संबोधन में 2022 तक किसानों की आय दोगुनी करने के लिए प्रधानमंत्री के विजन पर जोर दिया और इसके लिए अधिकारियों से अपने सर्वश्रेष्ठ प्रयास करने का अनुरोध किया।
पर्यटन मंत्रालय
पर्यटन मंत्रालय ने गोवा में घरेलू पर्यटन रोड शो का आयोजन किया
भारत सरकार के पर्यटन मंत्रालय ने गोवा में अपने पर्यटन कार्यालय के माध्यम से आज घरेलू पर्यटन रोड शो का आयोजन किया। इस कार्यक्रम का आयोजन गोवा पर्यटन और ट्रैवल एंड टूरिज़्म एसोसिएशन ऑफ गोवा  के सहयोग से किया गया।
यह पश्चिमी और मध्य क्षेत्र में घरेलू पर्यटन रोड शो श्रृंखला का बी2बी और दूसरा आयोजन है। इस आयोजन को पर्यटन मंत्रालय ने कोविड-19 संक्रमण के बाद संचालित करने की योजना बनाई है। इस कार्यक्रम का उद्घाटन पर्यटन मंत्रालय की अपर महानिदेशक सुश्री रूपिंदर बराड़ के द्वारा किया गया।
इस रोड शो का विशेष उद्देश्य महाराष्ट्र और गोवा के टूर ऑपरेटरों के बीच लाभकारी जुड़ाव कायम करना है। यह कार्यक्रम पर्यटन मंत्रालय के मुंबई कार्यालय  में आयोजित होने वाले रोड शो की श्रृंखला में से एक था। महाराष्ट्र टूर ऑपरेटर्स के प्रतिनिधिमंडल में 15 टूर ऑपरेटर शामिल थे, जिन्होंने सड़क यात्रा का अनुभव महसूस करने के लिए गोवा में यात्रा की और अब इस तरह की यात्राएं देश भर में लोकप्रिय हो रही हैं। ट्रैवल एंड टूरिज़्म एसोसिएशन ऑफ गोवा  के 30 सदस्यों ने इस रोड शो में भाग लिया।
इस अवसर पर, अपने संबोधन में अपर महानिदेशक रूपिंदर बराड़ ने बताया कि घरेलू पर्यटन को सार्थक, दीर्घकालीन और संपूर्ण रूप से विकसित किए जाने पर यह किस प्रकार से वर्ष भर अंतर्राष्ट्रीय पर्यटन के लिए भारत में पर्यटन के लिए एक असाधारण मंच प्रदान करता है। उन्होंने कहा कि इससे अभिप्राय है कि चाहे आवास, आतिथ्य या ग्राहक सेवा हो अथवा गुणवत्ता इन सभी के लिए दृढ़ संकल्प की आवश्यकता है। उन्होंने मंत्रालय के द्वारा पर्यटन के क्षेत्र में की जा रही विभिन्न पहलों जैसे देखो अपना देश अभियान और विख्यात देखो अपना देश वेबिनार श्रृंखला के बारे में भी जानकारी दी।
गोवा सरकार के पर्यटन सचिव श्री जे. अशोक कुमार ने नवंबर, 2020 में जारी गोवा सरकार की नई पर्यटन नीति के बारे में जानकारी देते हुए बताया कि इसका उद्देश्य राज्य में पर्यटन को तटीय क्षेत्रों से आंतरिक क्षेत्रों तक स्थानांतरित करना है। उन्होंने राज्य में समुद्र तटों की स्वच्छता के लिए एक समर्पित एजेंसी और सभी समुद्र तटों के लिए एक समर्पित पुलिस बल होने की आगामी पहल के बारे में भी जानकारी दी।
गोवा पर्यटन विकास निगम ने गोवा में होलिडे मेकर्स और विशेष रूप से राज्य द्वारा विकसित किए जा रहे नए पर्यटन उत्पादों के लिए असीम विकल्पों पर एक प्रस्तुति भी दी।
गोवा में होटल एंड यात्रा व्यवसाय का प्रतिनिधित्व करने वाले शीर्ष निकाय, ट्रैवल एंड टूरिज्म एसोसिएशन ऑफ गोवा  के अध्यक्ष श्री नीलेश शाह ने सभी प्रतिभागियों का स्वागत किया। टीटीएजी में होटल व्यवसायी, यात्रा एजेंट, टूर ऑपरेटर, एयरलाइंस और अन्य संबद्ध निकाय शामिल हैं।
रोड शो के आयोजन में गोवा टूरिज्म, इंस्टीट्यूट ऑफ होटल मैनेजमेंट, गोवा, टीटीएजी द्वारा उत्कृष्ट सहयोग दिया गया।
वित्त मंत्रालय
गांधीनगर में आयोजित वित्त और स्वास्थ्य मंत्रिस्तरीय बैठक के बाद जारी संयुक्त वक्तव्य
जी-20 में भारत की अध्यक्षता में 19 अगस्त 2023 को गुजरात के गांधीनगर में स्वास्थ्य मंत्रियों और वित्त मंत्रियों की बैठक  की मेजबानी भारत ने की। अपने उद्घाटन भाषण में वित्त मंत्री श्रीमती निर्मला सीतारमण और स्वास्थ्य मंत्री श्री मनसुख मांडविया तथा डब्ल्यूएचओ के महानिदेशक डॉ. टेड्रोस घेब्रेयसस ने महामारी के बाद के परिदृश्य से वैश्विक स्वास्थ्य पर प्रभाव के बारे में जानकारी साझा की। महामारी कोष की कार्यकारी प्रमुख सुश्री प्रिया बसु ने महामारी कोष की कार्यकलापों के बारे में उपस्थित सभा को जानकारी दी।
जेएचएफटीएफ सचिवालय की कार्यकारी प्रमुख सुश्री सेरीना एनजी ने भारतीय अध्यक्षता के अंतर्गत लाए गए प्रमुख डिलिवरेबल्स पर एक प्रस्तुतिकरण किया;
-
आर्थिक कमजोरियों और जोखिमों के लिए रूपरेखा 
-
महामारी प्रतिक्रिया वित्तपोषण विकल्प और अंतराल के मानचित्रण पर रिपोर्ट
-
कोविड-19 के दौरान स्वास्थ्य संस्थागत व्यवस्थाओं के वित्त पोषण पर सर्वोत्तम अभ्यास पर रिपोर्ट।
जी-20 के वित्त और स्वास्थ्य मंत्रियों ने वित्त और स्वास्थ्य मंत्रालयों के बीच सहयोग के माध्यम से महामारी की रोकथाम, तैयारी और प्रतिक्रिया  के लिए वैश्विक स्वास्थ्य ढांचे को निरंतर मजबूत करने पर सहमति दी। मंत्रियों ने भारतीय अध्यक्षता के तहत मंजूर कार्यबल की बहु-वर्षीय कार्य योजना का स्वागत किया। मंत्रियों ने भारतीय अध्यक्षता के अंतर्गत कार्यबल द्वारा जारी की गई रिपोर्ट का स्वागत किया, चूंकि भविष्य की महामारियां अर्थव्यवस्था को कैसे प्रभावित कर सकती हैं, पर यह रिपोर्ट न केवल सदस्यों को अपनी समझ को गूढ़ बनाने में मदद करती है बल्कि मौजूदा महामारी प्रतिक्रिया संस्थागत/ वित्त पोषण व्यवस्था में अंतराल को भी सामने लाती हैं। चर्चा में प्रतिभागी देशों द्वारा व्यक्त किए गए कुछ विचार वे थे जो कार्यबल के लिए भविष्य के पाठ्यक्रम का सुझाव देते हैं, कि़ंतु देश की विशिष्ट परिस्थितियों पर विचार करते हुए तेजी से और पर्याप्त महामारी प्रतिक्रिया वित्तपोषण सुनिश्चित करने के लिए सुझावों को कार्यरूप में बदलने के लिए दिशा निर्देश पुस्तिका, महामारी के दौरान तनाव से निपटने के तरीकों, वैश्विक स्वास्थ्य संरचना में डब्ल्यूएचओ के लिए कार्यबल की सहायक भूमिका की मजबूती तक ही सीमित नहीं है।
मंत्रियों ने महामारी कोष के प्रस्तावों के लिए पहली कॉल के प्रस्तावों का स्वागत किया और कहा कि वे 2023 के अंत तक प्रस्तावों के लिए दूसरे आह्वान के लिए तत्पर हैं।
वित्त मंत्री श्रीमती निर्मला सीतारमण ने इटली और इंडोनेशिया के सह-अध्यक्षों और अन्य प्रतिभागियों को धन्यवाद देते हुए बैठक का समापन किया।
रक्षा मंत्रालय
ऑपरेशन समुद्र सेतु आईएनएस मगर भारतीय नागरिकों को वापस लाने के लिए माले पहुंचा
भारतीय नौसेना के ऑपरेशन समुद्र सेतु का दूसरा पोत आईएनएस मगर मालदीव में फंसे भारतीय नागरिकों को निकालने तथा उन्हें सहज और सुरक्षित रूप से भारत वापस लाने के लिए 10 मई 2020 को सुबह माले बंदरगाह पहुंच गया। आईएनएस मगर एक एलएसटी है, जिसे लैंडिंग ऑपरेशनों के लिए डिजाइन किया गया है। मालदीव रवाना होने से पहले इस पोत ने कोच्चि बंदरगाह में अपने बेस पर नागरिकों को सुविधाजनक रूप से रखने के लिए सभी तरह की आवश्यक लॉजिस्टिक, मेडिकल और प्रशासनिक तैयारियां की थीं।
यह पोत सामाजिक दूरी के नियमों सहित कोविड-19 से संबंधित सभी सावधानियों का पालन सुनिश्चित करते हुए लगभग 200 नागरिकों को निकालेगा। वापस लाए जा रहे नागरिकों को रखने के लिए पोत के बिल्कुल अलग खंड में भोजन और वॉशरूम्स जैसी आवश्यक सुविधाओं की व्यवस्था की गई है तथा महिलाओं, बच्चों और वरिष्ठ नागरिकों के लिए अलग मैस निर्धारित की गई है। डाइनिंग हाल, बाथरूम्स आदि जैसी आम जगहों पर लोगों की भीड़ जमा न हो, इसके लिए लोगों को समूहों में बांटा गया है।
साथ-साथ, मालदीव से लोगों को निकालने वाला प्रथम पोत आईएनएस जलाश्व 698 भारतीय नागरिकों को लेकर आज सुबह कोच्चि बंदरगाह पहुंच गया।